open-index/open-wikipedia-markdown huggingface dataset:
எரியும் மனிதன்

**எரியும் மனிதன் ** (*Burning Man*) எனப்படும் விழா  ஒவ்வொரு ஆண்டும் ஐக்கிய அமெரிக்காவின் நெவாடாவில் கரும்பாறை பாலைவனத்தில் இதற்காக உருவாக்கப்படும் தற்காலிக குடியிருப்பில் கொண்டாடப்படுகின்றது.  இந்த விழா குமுகாயம் மற்றும் கலைக்கான பரிசோதனையாக விவரிக்கப்படுகின்றது; "மாற்றாளர் ஏற்பு", குமுகாய ஒத்துழைப்பு, "மாற்றுக்கருத்தியல் வெளிப்பாடு", "பகுத்தறி தன்னம்பிக்கை", கொடையளித்தல், பண்டமாக்கலுக்கு எதிர்ப்பு, மற்றும் எந்தவொரு தடயமுமின்றி விட்டுச் செல்லுதல் என்பன போன்ற 10 முதன்மைக் கொள்கைகளை அடிப்படையாகக் கொண்டுள்ளது.  இது முதன்முதலில் 1986இல் சான் பிரான்சிஸ்கோவிலுள்ள *பேக்கர் கடற்கரை*யில் சிறு விழாவாக **இலேர்ரி ஆர்வி** என்பவராலும் அவரது நண்பர் குழாமாலும்  துவங்கப்பட்டது. தொடர்ந்து ஒவ்வொரு ஆண்டும் ஆகத்து மாதத்தின் கடைசி திங்கட்கிழமையிலிருந்து செப்டம்பர் முதல் நிங்கட்கிழமை  (அமெரிக்கத் தொழிலாளர் நாள்) வரை நடத்தப்படுகின்றது. 

இந்த விழாவின்போது வருகையாளர்களாலும் பிறராலும் பல்வேறு கலைத்திறன்கள் வெளிப்படுத்தப்படுகின்றன; ஒருங்கிணைப்பாளர்களால் அந்த ஆண்டு  தேர்ந்தெடுக்கப்பட்ட கருத்தை ஒட்டி சோதனையோட்டமாக அல்லது எதிர்வினை ஆற்றும் வகையான காட்சிகள், நிகழ்ச்சிகள், கலை உந்திகள் உருவாக்கப்படுகின்றன. இடையில்வரும் சனிக்கிழமையன்று சடங்காக எரிக்கப்படும் பெரிய மர உருவபொம்மையை ஒட்டி இவ்விழா *எரியும் மனிதன்* என அழைக்கப்படுகின்றது.

இந்த விழாவிற்குப் பலர் செல்கின்றனர்; 2012ஆம் ஆண்டுக் கொண்டாட்டத்திற்கு 55,000 மக்கள் குழுமினர். கரும்பாறை பாலைவனம் மற்ற நகரங்களிலிருந்தும் ஊர்களிலிருந்தும் தொலைவில் இருப்பதால் இவ்விழாவிற்குச் செல்பவர்கள் தங்களுக்கான தேவைகளை, குடிநீர், உணவு, தங்கும்  கொட்டகை ஆகியவற்றை, எடுத்துச் செல்ல வேண்டும்.

## மேற்சான்றுகள்

## வெளியிணைப்புகள்

* Burningman.com
பகுப்பு:ஐக்கிய அமெரிக்கப் பண்பாடு
பகுப்பு:அமெரிக்க விழாக்கள்
பாலகொண்டராயன் மலை

**பாலகொண்டராயன் மலை** அல்லது **பாலகொண்டராய துர்கம்** என்பது தமிழ்நாட்டில், கிருட்டிணகிரிமாவட்டத்தில் உள்ள ஒரு சிறப்பு வாய்ந்த மலையாகும். இம்மலையின் தோற்றம் பார்ப்பதற்கு அரங்கநாதர் பள்ளிகொண்டது போன்று காணப்படுவதாக கூறுவர். இம்மலைக்குச் செல்ல வேப்பனப்பள்ளி ஒன்றியம் பீமாண்டப்பள்ளி கிராமம் வழியாகவும், கிருட்டிணகிரி - ஒசூர் தேசிய நெடுஞ்சாலை எண் 7 இல் உள்ள சூளகிரி ஓன்றியம் மேலுமலை கிராமம் வழியாகவும் செல்ல பாதை உள்ளது. இவ்விரு வழிகளும் மலையில் ஒன்றாக கூடுகின்றன.
## கோட்டை
இம்மலையில் பழங்காலக் கோட்டை உள்ளது. இது காட்டரண் மிக்கக் கோட்டையாகும். இக்கோட்டை தற்போது மிகவும் சிதைந்து உள்ளது. இங்கு எக்காலத்திலும் வற்றாத கஜாகுளம், விசுவேசுவர சுனை, நெய் சுனை ஆகியன உள்ளன.
## பாலகொண்டராயசுவாமி கோயில்
இந்த மலை உச்சியில் பாலகொண்டராய சுவாமி என்ற பெயரில் ஒரு பெருமாள் கோயில் உள்ளது. இந்த கோயில் ஒரு பழங்கால கோயிலாகும். இக்கோயில் சுமார் 70 ஆண்டுகளுக்கு முன்பு பழுதடைந்துவிட்டது. இதன் பிறகு இக் கோயிலைப் புதுப்பித்து 6.பெப்ரவரி 2009இல் குடமுழுக்கு நடத்தப்பட்டது. இந்த மலையில் ஆறு ஏக்கர் பரப்பளவில் உள்ள சமதளம் தேர் மைதானம் என அழைக்கப்படுகிறது. பழங்காலத்தில் இங்கு தேர் திருவிழா நடந்திருக்கிறது என்பது செவிவழி செய்தியாகும்.
பகுப்பு:கிருஷ்ணகிரி மாவட்டத்திலுள்ள கோட்டைகள்
பகுப்பு:வைணவ தலங்கள்
பகுப்பு:கிருஷ்ணகிரி மாவட்டத்திலுள்ள பெருமாள் கோயில்கள்‎
## படக்காட்சியகம்

படிமம்:Balakondaraya malai.jpg|மலைபற்றிய தற்காலக் கல்வெட்டு
படிமம்:Balakondarayasamy tempel kallvettu.jpg|கோயில் குடமுழுக்குபற்றிய தற்காலக் கல்வெட்டு
File:Balakondaraya durgam fort.jpg|பாலகொண்டராயதுர்கம் மலையில் சிதைந்த நிலையில் கோட்டைச் சுவர்
1601

**1601** (**[[ரோம எண்ணுருக்கள்|MDCI]]**) ஒரு திங்கட்கிழமையில் ஆரம்பமான ஒரு கிரிகோரியன் சாதாரண ஆண்டாகும், அல்லது 10-நாட்கள் பின்தங்கிய பழைய சூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும். இவ்வாண்டு 17-ஆம் நூற்றாண்டின் முதலாம் ஆண்டாகும்.

## நிகழ்வுகள்
* சனவரி 1 - 17-ஆம் நூற்றாண்டின் முதலாம் நாள்.
* பெப்ரவரி 8 - இங்கிலாந்தின் முதலாம் எலிசபெத் மகாராணியின் நீண்ட கால நம்பிக்கைக்குரியவராக இருந்த எசெக்சின் இரண்டாம் இளவரசர் ராபர்ட் டெவெரோ மகாராணிக்கு எதிராகக் கிளர்ச்சியில் ஈடுபட்டார். இவரது கிளர்ச்சி விரைவில் அடக்கப்பட்டு அவருக்கு பெப்ரவரி 25 இல் தலை துண்டிக்கப்பட்டு மரண தண்டனை நிறைவேற்றப்படது.
* இளவேனிற்காலம் - சேக்சுபியரின் *ஆம்லெட்* நாடகம் முதற்தடவையாக அரங்கேற்றப்பட்டது.
* மலாக்காவில் டச்சுp படையினர் போர்த்துக்கீசியப் படைகளைத் தாக்கினர்.
* மிங் அரசமரபு காலத்தில் சீனாவின் பெய்ஜிங் நகரின் பேரரண் நகருள் முதற்தடவையாக இயேசு சபையின் மத்தேயோ ரீச்சி நுழைந்தார். முதன் முதலாக அங்கு சென்ற ஐரோப்பியரும் இவரே.
* உருசியாவின் சாராட்சியில் பெரும் பஞ்ச நிலைமை (1601-1603) ஏற்பட்டது. இதன் போது 2 மில்லியன் பேர் இறந்தனர்.
* முத்துக் கிருஷ்ணப்ப நாயக்கர் மதுரையின் நாயக்க மன்னராக முடிசூடினார்.
* பத்மநாபபுரம் அரண்மனை கட்டப்பட்டது.

## பிறப்புகள்
* ஆகத்து 17 - பியரே டி பேர்மட், பிரெஞ்சு கணிதவியலாளர் (இ. 1665)

## இறப்புகள்
* அக்டோபர் 24 - டைக்கோ பிராகி, டென்மார்க்கு வானியலாளர் (பி. 1546)
* மகான் சிறீவாதிராஜர், மத்வ குருமார் வரிசையில் இரண்டாவது குரு (பி. 1481)

## மேற்கோள்கள்

## 1601 நாட்காட்டி
எத்தில் அசைடு

**எத்தில் அசைடு** *(Ethyl azide)* என்பது C2H5N3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். வெடிக்கும் இயல்புடைய இச்சேர்மம் வேகமாகச் சூடுபடுத்தும் போதும்  அதிர்ச்சி அல்லது தாக்குதலின் போதும் உணர்திறன் மிகுந்து உடன் வெடித்து விடும் தன்மை கொண்டுள்ளது. சாதாரணமாக அறை வெப்பநிலைக்கு சூடாக்கினால் எத்தில் அசைடு வெடிக்கும். சிதைவு அடையும் வகையில் எத்தில் அசைடைச் சூடாக்கினால் NOx வகை நச்சுப் புகையை வெளியிடுகிறது. இவ்வகை புகை கண்கள், தோல் மற்றும் சுவாசக் குழாய் போன்றவற்றில் எரிச்சலை உண்டாக்கும்.

## பயன்
எத்தில் அசைடு கரிமத் தொகுப்பு வினைகளில் பயன்படுத்தப்படுகிறது.

## மேற்கோள்கள்

பகுப்பு:கரிம அசைடுகள்
பகுப்பு:வெடிக்கும் வேதிப்பொருட்கள்
நைட்ரோசிலசைடு

**நைட்ரோசிலசைடு** *(Nitrosylazide)* என்பது N4O, என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். இது சிறிதும் நிலைப்புத் தன்மையற்ற நைட்ரசன் ஆக்சைடு வகைச் சேர்மமாகும். தாழ் வெப்பநிலையில் சோடியம் அசைடையும் நைட்ரோசில் குளோரைடையும் சேர்த்து சூடாக்கும் தொகுப்பு வினை மூலமாக நைட்ரோசிலசைடு தயாரிக்க முடியும்.

−50 0செ வெப்பநிலைக்குக் கீழ் நைட்ரோசிலசைடு வெளிர் மஞ்சள் நிறத் திண்மமாக உருவாகிறது. வெப்பநிலை இதைவிட அதிகரிக்கும் போது மூலக்கூறு நைட்ரசன் மற்றும் நைட்ரசாக்சைடாகச் சிதைவடைகிறது. 

## மேற்கோள்கள்

*Cotton, F. Albert; & Geoffrey Wilkinson.  *Advanced Inorganic Chemistry.*  6th ed.  New York: John Wiley & Sons, 1999.     Text located on p. 331.

பகுப்பு:அசிடோ சேர்மங்கள்
பகுப்பு:நைட்ரோசில் சேர்மங்கள்
பகுப்பு:நைட்ரசன் ஆக்சைடுகள்
மும்மெத்தில்சிலில் அசைடு

**மும்மெத்தில்சிலில் அசைடு** *(Trimethylsilyl azide)* என்பது (CH3)3SiN3) என்ற மூலக்கூற்று வாய்ப்பாடு கொண்ட வேதிச் சேர்மம் ஆகும். கரிம வேதியியலில் இது ஒரு வினைப்பொருளாகப் பயன்படுத்தப்படுகிறது.

## தயாரிப்பு

வணிகரீதியாகவும் மும்மெத்தில்சிலில் அசைடு விற்பனைக்குக் கிடைக்கிறது. மும்மெத்தில்சிலில் குளோரைடுடன் சோடியம் அசைடு சேர்த்து வினைப்படுத்துவதால் இதைத் தயாரிக்கலாம்.:

: TMSCl + NaN3 &rarr; TMSN3 + NaCl (TMS = (CH3)3Si)

## பயன்கள்

ஐதரசோயிக் அமிலத்திற்கு மாற்றாக மும்மெத்தில்சிலில் அசைடு பலவினைகளில் பயன்படுத்தப்படுகிறது. சுற்றுப்புறத்தில் உள்ள ஈரப்பதத்தில் நீராற்பகுத்தலுக்கு உட்பட்டு ஐதரசோயிக் அமிலமாக மாறிவிடுகிறது என்பதால் மும்மெத்தில்சிலில் அசைடை ஈரம்படாமல் சேமித்து வைக்கவேண்டும். ஆசெல்தம்வீர் மொத்தத் தொகுப்புவினையில் இதைப் பயன்படுத்துகின்றனர்.

## பாதுகாப்பு

ஈரப்பதம், வலிமையான ஆக்சிசனேற்றிகள், வலிமையான அமிலங்கள் ஆகியனவற்றுடன் மும்மெத்தில்சிலில் அசைடு ஒவ்வாமைத் தன்மையுடன் காணப்படுகிறது என்பதைக் கவனத்தில் கொள்ள வேண்டும்.

## மேற்கோள்கள்

பகுப்பு:அசிடோ சேர்மங்கள்
பகுப்பு:கரிமசிலிக்கன் சேர்மங்கள்
பகுப்பு:சிலேன்கள்
பகுப்பு:கரிம வேதியியல் வினையாக்கிகள்
பகுப்பு:மும்மெத்தில்சிலில் சேர்மங்கள்
D

thumb|Bஇன் வளைந்த வடிவங்களை எழுதும் முறை

**D** (**தீ**) என்பது புதிய ஆங்கில நெடுங்கணக்கிலும் சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கிலும் நான்காவது எழுத்து ஆகும். 

## கணிதத்திலும் அறிவியலிலும்

இயற்பியலில், அடர்த்தியானது dஆல் குறிக்கப்படுவதுண்டு.

## மேற்கோள்கள்

பகுப்பு:இலத்தீன்
ஏப்பி பர்த்டே டூ யூ

**ஏப்பி பர்த்டே டூ யூ**, **கப்பி பேர்த்டே டு யூ** அல்லது **ஏப்பி பர்த்டே** (*Happy Birthday to You*) என்பது பிறந்தநாளன்று பாடப்படுகின்ற ஒரு நாடோடிப் பாடலாகும். 1998-ம் ஆண்டு கின்னசு உலக சாதனைகளின் கூற்றுப்படி, "ஏப்பி பர்த்டே டூ யூ" என்ற இந்த பாடல் ஆங்கில மொழியில் அதிக அளவில் அறியப்பட்ட பாடலாக உள்ளது.
*குட்மார்னிங் டூ ஆல்* என்ற பாடலின் அடிப்படையில் ஏப்பி பர்த்டே டூ யூ பாடலும் அமைந்துள்ளது, 1893-ம் ஆண்டு அமெரிக்க சகோதரர்களான பாட்டி இல்லும், மில்ட்ரெட் செ. இல்லும் உருவாக்கியதாகவும், அதற்கான வேறு இசை மெட்டுகளை போட்டதாகவும் கூறுகின்றனர்.

## பாடல்  வரிகள்
### "ஏப்பி பர்த்டே டூ யூ"
: *ஏப்பி பர்த்டே டூ யூ,*
: *ஏப்பி பர்த்டே டூ யூ,*
: *ஏப்பி பர்த்டே, டியர் சான், *
: *ஏப்பி பர்த்டே டூ யூ*

## காப்புரிமை
### வரலாறு
thumb|குட் மார்னிங்க் டூ ஆல் பாடலின் இசை வடிவம்
செப்டம்பர் 22, 2015, அன்று அமெரிக்க நீதிமன்றம் இப்பாடலை பொது உரிமையின் கீழ் வெளியிட உத்தரவிட்டது.

1935-ம் ஆண்டு முதல் வார்னர்/சேப்பல் காப்புரிமை கொண்டு ஆண்டொன்றிற்கு சுமார் $2 மில்லியன் தொகை பெற்றுள்ளனர். இனிமேல் இக்கட்டணத்தை செலுத்தத் தேவையில்லை.

## மேற்கோள்கள்
### அடிக்குறிப்புகள்

## வெளி இணைப்புகள்
* Free sheet music of Happy Birthday to You from *Cantorion.org*
* The original edition of Song Stories For The Kindergarten in PDF (public domain). It contains the song "Good morning to you".
* The Happy Birthday Song and The Little Loomhouse 
* [//musicbrainz.org/work/bba40a4a-c222-3d60-8f3a-95ad07a421fc "Happy Birthday"] at MusicBrainz (information & list of recordings)
* Bosko's Party on YouTube.
*  in 2013
* The Happy Birthday Song  provides access to the "Good Morning and Birthday Song" from the 1927 edition of *The Everyday Song Book* held by the University of Pittsburgh Library System.

பகுப்பு:நாடோடிப் பாடல்கள்
முப்பீனைல்மெத்தில் குளோரைடு

**முப்பீனைல்மெத்தில் குளோரைடு** அல்லது **முத்தைல் குளோரைடு***(Triphenylmethyl chloride or trityl chloride)* என்பது C19H15Cl என்ற மூலக்கூற்று வாய்ப்பாடு கொண்டிருக்கும் ஒரு கரிமச் சேர்மம் ஆகும். வெண்மைநிறத் திண்மமான இவ்வால்கைல் ஆலைடை ஆங்கிலத்தில் TrCl என்று சுருக்கக் குறியிட்டு அழைப்பார்கள். சில சமயங்களில் முத்தைல் பாதுகாப்பு குழுவை ஒரு சேர்மத்தில் புகுத்துவதற்காகவும் இதைப் பயன்படுத்துவார்கள்.

## தயாரிப்பு
வணிகரீதியாகவும் முப்பீனைல்மெத்தில் குளோரைடு   விற்பனைக்குக் கிடைக்கிறது. முப்பீனைல்மெத்தனாலுடன் அசிட்டைல் குளோரைடு சேர்த்து வினைபுரியச் செய்து,. அல்லது பென்சீனுடன் கார்பன் நாற்குளோரைடைச் சேர்த்து முத்தைல் குளோரைடு – அலுமினியம் குளோரைடு கூட்டுவிளைபொருளை முதலில் உருவாக்கி பின்னர் அதை நீராற்பகுக்கும் பிரைடல் கிராப்ட் ஆல்கைலேற்ற வினையின் மூலமாக முப்பீனைல்மெத்தில் குளோரைடு தயாரிக்கப்படுகிறது.

## வினைகள்
புரோட்டான் தராக் கரைப்பான் ஒன்றில் கரைக்கப்பட்ட முப்பீனைல்மெத்தில் குளோரைடு மற்றும் சோடியத்தில் இருந்து முப்பீனைல்மெத்தில்சோடியத்தைத் தயாரிக்கமுடியும்:

:(C6H5)3CCl  +  2 Na   →  (C6H5)3CNa  +  NaCl

வெள்ளி அறுபுளோரோபாசுப்பேட்டுடன், முப்பீனைல்மெத்தில் குளோரைடு வினைபுரிந்து முப்பீனைல்மெத்தில் அறுபுளோரோபாசுப்பேட்டைக் கொடுக்கிறது. 

## மேற்கோள்கள்


## இவற்றையும் காண்க
* முப்பீனைல்மெத்தில் தனியுறுப்பு
* முபீனைல்மீத்தேன்
* முப்பீனைல்மெத்தில் அறுபுளோரோபாசுப்பேட்டு
* முப்பீனைல் மெத்தனால்

பகுப்பு:அரோமாட்டிக் சேர்மங்கள்
பகுப்பு:ஆல்கைலேற்றும் வினைப்பொருட்கள்
பகுப்பு:கரிமகுளோரைடுகள்
பகுப்பு:ஆல்க்கைலேற்றும் முகவர்கள்
கோழி கூவுது (1982 திரைப்படம்)

**கோழி கூவுது** (Kozhi Koovuthu) 1982ஆம் ஆண்டில் கங்கை அமரன் இயக்கத்தில் வெளியான ஒரு இந்தியத் தமிழ்த் திரைப்படமாகும். பி. எஸ். நிவாஸ் ஒளிப்பதிவும், பி. லெனின் படத்தொகுப்பும் செய்த இத்திரைப்படத்திற்கு இளையராஜா இசையமைத்திருந்தார். இப்படத்தில் பிரபு, சுரேஷ், சில்க் ஸ்மிதா, விஜி ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படம், *வீரபத்ருடு* என தெலுங்கில் மறுஆக்கம் செய்யப்பட்டது.

## நடிகர்கள்

## தயாரிப்பு
*கோழி கூவுது* திரைப்படம் கங்கை அமரனின் இயக்குநர் அறிமுகத் திரைப்படமாகும். இளையராஜா இத்திரைப்படத்தின் படத்தின் பெயரை பரிந்துரைத்தார். இத்திரைப்படம் நடிகை விஜியின் முதல் திரைப்படமாகும். இத்திரைப்படத்திற்கு பி. லெனின் படத்தொகுப்பு செய்தார்.

## இசை
இத்திரைப்படத்திற்கு இளையராஜா இசையமைத்திருந்தார். "ஏதோ மோகம் ஏதோ தாகம் பாடல் நாயகி இராகத்தைச் சேர்ந்தது. *பூவே இளைய பூவே..*பாடல்  தீரசங்கராபரணம் இராகத்தைச் சேர்ந்தது.

சாமுவேல் கிரூப் பாடிய ஒரே திரைபடப்பாடல் *அண்ணே அண்ணே* பாடலாகும்.

## மேற்கோள்கள்

## வெளி இணைப்புகள்
*https://www.imdb.com/title/tt0280848/

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:கங்கை அமரன் இயக்கிய திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
சௌனகர்

**சௌனகர்** ()  அதர்வண வேத கால முனிவர். சமசுகிருத இலக்கண ஆசிரியர்களில் ஒருவர். நால்வகை ஆசிரமங்களை அறிமுகப்படுத்தியவர். இவர் ரிஷி கூட்டங்களின் தலைவர் என்பதால் **குலபதி** என்றும் அழைக்கப்படுகிறார்.
 
## மகாபாரதத்தில்

நைமிசாரண்ய காட்டில், குலபதி சௌனகர் தலைமையிலான முனிவர்களுக்கு, கதை சொல்லியான உக்கிரசிரவஸ் என்ற சௌதி (சூதர்) மகாபாரதத்தை எடுத்துரைத்தார். 

கௌரவர்களிடம் சூதாட்டத்தில் நாட்டை இழந்த பாண்டவர்கள் காடுறை வாழ்வின் போது, சௌனகர், பாண்டவர்ளைத் தேற்ற அறம் மற்றும் சுய விடுதலையில் முனைப்புடன் இருக்கும் ஞானமுள்ளோர் கையாளும் வழிகள் குறித்து அறிவுரை வழங்கினார்.  

## மேற்கோள்கள்

பகுப்பு:மகாபாரதக் கதை மாந்தர்கள்
பகுப்பு:முனிவர்கள்
உலூகன்

**உலூகன்** () Uluka), காந்தார நாட்டுச் சகுனியின் மகன். உத்யோகப் பருவத்தில்,  பாண்டவர்களை அவமானப்படுத்தும் நோக்கில், துரியோதனனால் தூதனாக அனுப்பப்பட்டான். குருச்சேத்திரப் போரின் எட்டாம் நாளன்று  உலூகன், அபிமன்யு மற்றும் சகாதேவனால் கொல்லப்பட்டான்.

## மேற்கோள்கள்

பகுப்பு:மகாபாரதக் கதை மாந்தர்கள்
தௌமியர்

**தௌமியர்**, பாண்டவர்களின் புரோகிதர் ஆவார். குந்தி மற்றும் பாண்டவர்கள் அரக்கு மாளிகையிலிருந்து தப்பி பாஞ்சாலத்திற்கு செல்லும் வழியில், ஒரு கந்தர்வனின் அறிவுரையின்படி, தௌமியரை தங்களது புரோகிதராக வைத்துக் கொண்டனர். பின் தௌமியருடன் திரௌபதியின் சுயம்வரம் நிகழ்ச்சிக்கு பாஞ்சால அரசவைக்குச் சென்றனர். 

துரியோதனனுடன் சூதாட்டத்தில் நாட்டை இழந்த பாண்டவர், தௌமியருடன் 12 ஆண்டுகள் காடுறை வாழ்வின் போது  பாண்டவர்களுடன் தங்கினார்.இவரே  சூரிய பகவானிடமிருந்து அட்சயப் பாத்திரம் பெற தருமனுக்கு மந்திரங்களை உபதேசித்தவர். 

விராட பருவத்தில் ஒரு ஆண்டு தலைமறைவு வாழ்க்கையை விராடனின் அரண்மனையில் கழிக்கும் போது எவ்வாறு நடந்து கொள்ளவேண்டும் என பாண்டவர்களுக்கு அறிவுரை வழங்கி, பின் துருபதன் நாடான பாஞ்சாலத்தில் சென்று தங்கினார். 

உத்தியோகப் பருவத்தில், சூதாட்ட விதிப்படி 12 ஆண்டு வன வாழ்வும், ஒராண்டு தலைமறைவு வாழ்வும் முடித்த பாண்டவர்களுகளுக்கு உரிய  நாடு கோரி, அத்தினாபுரம் சென்று திருதராஷ்டிரனை சந்திக்க தூது சென்றார்.
  
## மேற்கோள்கள்

பகுப்பு:மகாபாரதக் கதை மாந்தர்கள்
விக்கிப்பீடியா ரிவியூ

**விக்கிப்பீடியா ரிவியூ** (ஆங்கிலத்தில்: Wikipedia Review) ஒரு இணைய மன்றமும், வலைப்பதிவும் இணைக்கப்பட்டு விக்கிமீடியா நிறுவனத்தின் திட்டங்களைப் பற்றி கருத்துகளையும் குறிப்பாக விக்கிப்பீடியா குறித்த சர்ச்சைகளை பகிரக்கூடிய ஒரு இணையதளம் ஆகும். இன்பர்மேசன்வீக்கின் கூற்றுப்படி, விக்கிப்பீடியா ரிவியூவானது விக்கிப்பீடியா தளத்தினை கவனிக்கும் பல்வேறு இணையதளங்களில் இதுவும் ஒன்றெனவும், விக்கிப்பீடியாவில் உள்ள நிறைகுறைகளை அலசி ஆராயும் தளமாக விளங்குவதாகவும் தெரிவிக்கப்பட்டுள்ளது. விக்கிப்பீடியா பங்களிப்பாளர்கள் தங்களுடைய கருத்துகளை தெரிவிக்க இணைய மன்றம் வழிசெய்கின்றது. அம்மன்றத்தில் சில புதிய பயனர்கள், பழைய பயனர்கள், தொகுப்புகளே செய்யாத பயனர்கள் என பலதரப்பட்ட மக்கள் உள்ளனர்.

## பின்புலம்
நவம்பர் 2005-இல், ப்ரோபோர்டு என்ற நிறுவனத்தின் உதவியுடன் *ஐகர் அலெக்சான்டர்* என்பவரால் துவங்கப்பட்டது இத்தளம். 19 பிப்ரவரி 2006-ம் நாள் தனது சொந்த உரலியுடன் வெளியானது. ஒரே பயனர் பல கணக்குகளை வைக்க வேண்டாம் என்றறிவுறுத்தும் இத்தளம் பயனர்களின் மின்னஞ்சலை பதிவு செய்தபின் இடுகையிட வழிவகை செய்கிறது.

பராக் நிறுவனத்தின் விக்கி-தொகுத்தல் குறித்த விவாதங்களுக்கு விக்கிப்பீடியா ரிவியூ, உதவிசெய்பவதாகவும், அக்கருவியை அலசுவதற்காகவும் 

## மேற்கோள்கள்

பகுப்பு:இணைய மன்றங்கள்
பகுப்பு:விக்கிப்பீடியா தொடர்பான இணைய தளங்கள்
மல்லச்சந்திரம் கற்திட்டைகள்

**மல்லச்சந்திரம் கற்திட்டைகள்** என்பது கிருஷ்ணகிரி மாவட்டத்திலுள்ள, மல்லச்சந்திரம் கிராமத்தில் உள்ள மோரல்பாறை என்ற சிறு குன்றின்மீது நூறுக்கும் மேற்பட்ட பெருங்கற்கால கற்திட்டைகள் (dolmenoid cist) ஆகும். இவை மனிதன் தன்னுடைய அன்றாட வாழ்க்கைக்கு பயன்படுத்தியதா அல்லது இவை ஈமச்சின்னக்களா என்றவற்றிலும் இதன் காலம் போன்றவற்றையும் கணிப்பதில் ஆராய்ச்சியாளர்களிடையே மாறுபட்ட கருத்துகள் நிலவுகிறது. இவை, மோரல் பாறை குன்றில் நூற்றுக்கணக்காகக் காணப்படுகின்றன.  இவை கி.மு. 500க்கு முற்பட்டவையாகக் கருதப்படுகின்றன. இவற்றில் பெரும்பாலானவை சிதைக்கப்பட்டு உள்ளன. ஒன்றிரண்டுதான் அதன் வடிவம் தெரியும் விதத்தில் உள்ளன. இவை நான்கு புறமும் கற்பலகையைச் சுவர் போல வைத்து மேலே ஒருகற்பலகையைக் கூரையாக வைத்துள்ளனர். இந்தக் கற்திட்டைகளின் கிழக்குப்பக்கமாக வட்டவடிவிலான சிறிய துளை ஒன்று இருக்கின்றது. இதைச் சுற்றி  அரை வட்டவடிவ உச்சியைக்கொண்ட   உயரமான கற்பலகைகளை அமைத்துள்ளனர். இதைச்சுற்றி சுவர் போன்று கற்களால் வட்ட வடிவில் அமைத்துள்ளனர். இதைப்போன்ற கற்திட்டைகள் சென்னசந்திரம், பீமண்டபள்ளி, கங்கலேரி போன்ற இடங்களில் உள்ளன.

## அமைப்பு மற்றும் அளவுகள்
இயற்கையாக அமைந்த விரிந்த கற்பாறையின் மேல் நான்கு பக்கங்களிலும் நான்கு பெரிய கற்பலகைகளை ஒன்றுடன் ஒன்று தாங்கி நிற்கின்ற அமைப்பில் கல்லறைகள் அமைக்கப்பட்டுள்ளன. நான்கு கற்பலகைகளும் கிட்டத்தட்ட 2.00*1.70, 010 மீட்டர் அளவுகளில் உள்ளன. இதற்கு மேலுள்ள மூடுகல் 2.10, 3.10, 0.15 அளவில் உள்ளது. இக்கற்திட்டைகளில் பெரியவை பத்து சதுர அடிகளில் நான்கு கற்களைக் கொண்டு சுவர்கள் வைத்து அதன் மேல் 12 சதுர அடிகளில் உள்ள கருங்கற்பலகை கொண்டு மூடப்பட்டுளன. இதிலுள்ள நான்கு சுவர்களில் கிழக்குப்பகுதியிலுள்ள கற்பலகையில் வட்ட வடிவில் இடு துளை ஒன்றும் 40 செ. மீ முதல் 50. செ.மீ விட்டத்தில் காணப்படுகிறது. மைய அறையிலிருந்து 70. செ.மீ தூரத்தில் பக்கத்திற்கு ஒன்று வீதம் உயரமான கற்பலகைகள் நான்கு பக்கங்களிலும் நிறுத்தி வைக்கப்பட்டுள்ளன. இந்தக் கற்பலகையின் அடிப்பகுதி சமமாகவும் மேல்பகுதி அரைவட்ட வடிவிலும் காணப்படுகின்றன. இவை நன்கு செதுக்கப்பட்டவை போன்றும் ஒரே மாதிரியான அமைப்பிலும் காணப்படுகின்றன இக்கற்பலகைகள் 3.25 மீ உயரமும், 2.15 மீ முதல் 2 மீ வரை அகலமும் கொண்டுள்ளன. இந்த அரைவட்டவடிவ கற்பலகைகளிடையே செவ்வக வடிவ கற்பலகைகள் நிறுத்தப்பட்டுள்ளன. இவை அரைவட்டப்பலகைகளை விட சற்று உயரம் குறைந்தவை.

## ஓவியங்கள்

இங்குள்ள பத்துக்கும் மேற்பட்ட கல்திட்டைகளில் வெள்ளைவண்ண ஓவியங்கள் காணப்படுகின்றன. கோடுகளால் ஆன முக்கோண அமைப்புடைய மனித உருவங்கள், மலைகள், மரங்கள், விலங்குகளின் மேல் அமர்ந்த நிலையிலுள்ள மனித உருவங்கள், அம்பை வில்லில் வைத்து எய்தும் நிலையிலுள்ள மனித உருவங்கள் ஆகியன கண்டுபிடிக்கப்பட்டுள்ளன. இதனால் வில் அம்பு போன்றவற்றை பெருங்கற்கால மக்கள் பயன்படுத்தினர் என அறியலாம்.

## காலம்
### கி.மு. முதலாம் ஆயிரவாண்டு
இதை பெருங்கற்காலம் அல்லது இரும்புக்காலத்தைச் சேர்ந்தது என்று கருதுபவர்கள் இத்திட்டைகளை கி.மு. ஆயிரவாண்டு பழமை வரை கொண்டு செல்கின்றனர். அதன் காரணம் இதில் காணப்படும் இடுதுளை இரும்புக்கருவிகளால் துளைக்கப்பட்டிருக்கலாம் என்பதே ஆகும். தமிழகத்தின் இரும்புக்காலம் பெரும்பாலும் கி.மு. முதலாம் ஆயிரவாண்டு பிறகே கணிக்கப்படுகிறது.

### கி.மு. பத்தாம் ஆயிரவாண்டு

## கற்காலம்
### இரும்புக்காலம்
### பெருங்கற்சமூகம்
### புதிய கற்காலம்

## மூலம்
* 

## மேற்கோள்களும் குறிப்புகளும்


பகுப்பு:வரலாற்றுக்கு முற்பட்ட தமிழகம்
பகுப்பு:கிருஷ்ணகிரி மாவட்டம்
பகுப்பு:பெருங்கற்படை சின்னங்கள்
ஆசியச் சிங்கம்

**ஆசிய சிங்கம்** (Panthera leo persica) அல்லது  **இந்திய சிங்கம்** அல்லது **பாரசீக சிங்கம்** என அழைக்கப்படுவது  சிங்கங்களில் ஒரு  கிளையினம் ஆகும்.  இவைதற்போது இந்தியாவின்   குஜராத் மாநிலத்தின் கிர் தேசியப் பூங்காவில் உள்ளன. இதன் எண்ணிக்கை குறைந்துவிட்டதால் இதை அருகிய இனம் என்று பன்னாட்டு இயற்கை பாதுகாப்புச் சங்கம் பட்டியலிடப்பட்டுள்ளது.  2010 முதல் இந்த சிங்கங்களின் எண்ணிக்கை கிர் தேசியப் பூங்காவில் படிப்படியாக அதிகரித்து வருகிறது. இது குசராத் மாநில விலங்காகும்.

மே 2015 இல், 14 வது ஆசியச் சிங்கக் கணக்கெடுப்பு சுமார் 20,000 கி.மீ. 2 (7,700 சதுர மைல்) பரப்பளவில் நடத்தப்பட்டது, இந்த பகுதியில் சிங்கங்களின்  எண்ணிக்கை 523 ஆக உள்ளதாக தெரியவந்தது. இதில் 109 ஆண் சிங்கங்களும், 201 பெண்கள் சிங்கங்களும், 213 குட்டிகள் உள்ளதாக மதிப்பிடப்பட்டுள்ளது. இந்த எண்ணிக்கையானது 2018 ஆம் ஆண்டு 600 ஆக அதிகரித்து, 2020 இல் 674 ஆக உயர்ந்துள்ளது. மேலும் சிங்கங்களின் பரவல் 2015 இல் 22,000 சதுர கி.மீ பரப்பு என்பதில் இருந்து 2020 இல் 30,000 சதுர கி.மீ என உயர்ந்துள்ளது. இதன் மூலம் சிங்கங்களின் பரவல் பரப்பளவு 36 விழுக்காடு அதிகரித்துள்ளது.

ஆசிய சிங்கங்கள் என்பவை இந்தியாவில் காணப்படும் பெரும் பூனை இனங்களில் ஒன்றாகும். பிற  பெரும் பூனை இனங்கள் வங்காளப் புலி , இந்தியச் சிறுத்தை , பனிச்சிறுத்தை, படைச்சிறுத்தை ஆகியவை ஆகும்.

ஆப்பிரிக்க சிங்கங்களின் துணைக் குடும்பமாகக் கருதப்படும் ஆசிய சிங்க இனமானது, ஒரு லட்சம் ஆண்டுகளுக்கு முன்பு ஆசியப் பகுதிக்கு இடம்பெயர்ந்திருக்கலாம் என்று கருதப்படுகிறது.   முற்காலத்தில் இவை  பாரசீகம், இஸ்ரேல் , மெசபொடேமியா , பலுசிஸ்தானில் இருந்து,  மேற்கில் சிந்து கிழக்கில்  வங்காளம்வரையிலும் தெற்கில் நருமதை ஆறுவரையிலும் காணப்பட்டன. ஆப்பிரிக்க சிங்கத்துடன் ஒப்பிட்டால் இதற்கு பிடரி மயிர் சற்றுக்குறைவாக இருக்கும். பெண் சிங்கத்துக்கு பிடரி மயிர் இருக்காது. உடலில் கோடுகளோ அல்லது புள்ளிகளோ காணப்படா. ஆனால் சிங்கக் குட்டிகள் உடலில் புள்ளிகள் ,கோடுகள் காணப்படும்.
## நோய் அச்சுறுத்தல்
இந்தச் சிங்கங்களின் எண்ணிக்கைத் தொடர்ந்து அதிகரித்துவருவதாக புள்ளிவிவரங்கள் தெரிவித்தாலும், 2016 ஆம் ஆண்டில் 104 சிங்கங்களும் 2017 இல் 80 சிங்கங்களும் இறந்துள்ளன. 2018 ஆம் ஆண்டு காலகட்டத்தில்  23 சிங்கங்கள் 20 நாட்களில் அடுத்தடுத்து உயிரிழந்தது, சுற்றுச்சூழல் செயல்பாட்டாளர்களையும் வனவிலங்கு ஆர்வலர்களையும் அதிர்ச்சிக்கு ஆளாக்கியிருக்கிறது. 2011 ஆம் ஆண்டிலேயே ஒரு சிங்கத்தின் மரணத்துக்கு ஆடுகளைத் தாக்கும் பி.பி.ஆர்.எஸ். என்ற வைரசே காரணம் என்று விலங்கின நோய்கள் ஆராய்ச்சி மற்றும் நோயறிதலுக்கான மையம் (சி.ஏ.டி.ஆர்.ஏ.டி), இந்திய கால்நடை ஆராய்ச்சி நிறுவனம் (ஐ.வி.ஆர்.ஐ) ஆகியவை எச்சரித்தன. இந்த வைரசின் ஆபத்தில் இருந்து ஆசிய சிங்கங்களைக் காக்க  மிகப் பெரிய ஒரு செயல்திட்டத்தை உடனடியாக மேற்கொண்டால்தான் இந்த அரிய வகை சிங்கங்களைப் பாதுகாக்க முடியும் என வனவிலங்கு ஆர்வலர்கள் கூறுகின்றனர்.

## குறிப்புகள்

பகுப்பு:சிங்கங்கள்
பகுப்பு:குசராத்து
பகுப்பு:கிர் சோம்நாத் மாவட்டம்
பகுப்பு:இந்தியப் பூனைகள்
கபாலி

**கபாலி** (*Kabali*) 2016 ஆம் ஆண்டு வெளிவந்த ஓர் இந்தியத் தமிழ்த் திரைப்படம் ஆகும். இத்திரைப்படத்தை பா. இரஞ்சித் இயக்கினார். இத்திரைப்படத்தில் ரஜினிகாந்த் முதன்மைக் கதாப்பாத்திரமாக நடித்தார். இவருடன் ராதிகா ஆப்தே, கிசோர் குமார், தாய்வான் நடிகர் வின்சுடன் சாவோ, ராதிகா ஆப்தே, தன்சிகா, அட்டகத்தி தினேஷ், கலையரசன், ஜான் விஜய் மற்றும் பலர் நடித்தனர். 21 ஆகத்து 2015 இல் சென்னையில் அமைந்துள்ள ஏவிஎம் கலையகத்தில் படப்பிடிப்பு தொடங்கியது. மேலும் இத்திரைப்படத்தின் படப்பிடிப்பு மலேசியா, ஹொங் கொங் போன்ற நாடுகளிலும் பாங்கொக் நகரிலும் நடைபெற்றது. கபாலி இந்தியாவில் மட்டும் 3200 திரையரங்குகளில் 2016 சூலை 22 அன்று வெளியிடப்பட்டது. இவற்றில் தென்னிந்தியாவில் 2200 அரங்குகளில் திரையிடப்பட்டது. உலக அளவில் அதிக வசூலான இந்தியத் திரைப்படம் என்ற சாதனையைப் பெற்றது.

## நடிப்பு
*ரஜினிகாந்த் - (கபாலீஸ்வரன்)
*ராதிகா ஆப்தே (குமுதவல்லி)
*கிசோர் குமார் (வீரசேகரன்)
*கலையரசன்
*அட்டகத்தி தினேஷ் (ஜீவா)
*தன்சிகா (யோகி)
*அரி கிருஷ்ணன் (புலி)

## கதைக்களம்
இப்படத்தின் கதைக்களம் மலேசியாவில் உள்ள ஒரு தாதாவின் கதையாக அமைந்துள்ளது. தன்சிகா தாய்லாந்தில் உள்ள ஒரு தாதாவாகவும்  ரசினிகாந்தின் மகளாகவும் நடித்துள்ளார். ராதிகா ஆப்தே தோட்டத் தொழிலாளி குமுதவல்லியாக நடித்துள்ளார். இவர்தான் கபாலியின் மனைவி.

## இசை
இசை: சந்தோஷ்  நாரயணன். இசை வெளியீடு ஜூன் 12, 2016 என்று திட்டமிடப்பட்டது. ஆனால் அதற்கு முந்தைய நாள் (ஜூன் 11,2016) இணையதளத்தில் வெளியிடப்பட்டதால், அன்று மாலையே அதிகாரப்பூர்வமாக இசை வெளியீடப்பட்டது.

மாய நதி, வீர துறந்தரா பாடல்களை உமாதேவி எழுதியுள்ளார்.

1. உலகம் ஒருவனுக்கா-([ரோஷன் ஜாம்ராக், அனந்து, கானா பாலா, அனந்து, சந்தோஷ் நாராயணன், கானா பாலா, ரோஷன் ஜாம்ராக்])

2. வீரத் துரந்தரா-([ லாரன்ஸ் ஆர், ரோஷன் ஜாம்ராக், பிரதீப் குமார், கானா பாலா)]

3. வானம் பார்த்தேன்-([ பிரதீப் குமார்])

4.மாயா நதி-([ பிரதீப் குமார், ஸ்வேதா மோகன், அனந்து)]

5. நெருப்பு டா-( [அருண்ராஜா காமராஜ்])

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2016 தமிழ்த் திரைப்படங்கள்
பகுப்பு:பா. இரஞ்சித் இயக்கிய திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பிளாட்டினம் உற்பத்தி செய்யும் நாடுகளின் பட்டியல்

**[[பிளாட்டினம்]] உற்பத்தி செய்யும் நாடுகளின் பட்டியல்** *(List of countries by platinum production)* என்ற இப்பட்டியலில் அமெரிக்க புவியியல் அளவைத் துறையின் 2014 ஆம் ஆண்டுத் தரவுகளின் அடிப்படையில் தயாரிக்கப்பட்ட பட்டியல் ஆகும்.

## மேற்கோள்கள்

## வெளி இணைப்புகள்
*Minerals Yearbook 2012 - Platinum-Group Metals

பகுப்பு:பிளாட்டினம்
பிளாட்டினம்
மதராசு பணம்

1815க்கு முன்னதாக சென்னை மாகாணத்தில் பயன்படுத்தப்பட்டு வந்த நாணயம் **பணம்** (*fanam*) ஆகும். இது இந்திய ரூபாயுடன் புழக்கத்தில் இருந்தது. பணம் சிறு வெள்ளி நாணயமாக இருந்தது; இது 80 செப்புக் *காசு*களாக பிரிக்கப்பட்டிருந்தது. 42 பணம் மதிப்பிற்கு தங்க *பகோடா* நாணயமும் இருந்தது. இந்திய ரூபாயின் மதிப்பு 12 பணமாக இருந்தது.  1815க்குப் பிறகு ரூபாயின் நாணயங்களே பதிப்பிக்கப்பட்டன.

## மாற்றுகை பட்டியல்

திருவிதாங்கூர் சமத்தானத்திலும் பணம் வெளியிடப்பட்டது. இது திரிவிதாங்கூர் ரூபாய்க்கு  1/7 மதிப்புடையதாக இருந்தது.  டானிசிய இந்தியாவிலும்  *பனோ* எனப்பட்ட நாணயம் வழக்கிலிருந்தது;இதன் மதிப்பு டானிய இந்திய ரூபாயின் 1/8 ஆக இருந்தது. பிரெஞ்சு இந்தியாவில் *பனோன்* எனப்பட்ட நாணயம் பிரெஞ்சு இந்திய ரூபாயின் 1/8 மதிப்பாக இருந்தது. 

## மேற்கோள்கள்

பகுப்பு:இந்திய வரலாற்றில் நாணயங்கள்
பகுப்பு:இந்திய நாணயங்கள்
பகுப்பு:சென்னை மாகாணம்
பகுப்பு:தமிழ்நாட்டுப் பொருளாதார வரலாறு
2015 ஹஜ் கூட்ட நெரிசல் விபத்து

**2015 ஹஜ் கூட்ட நெரிசல் விபத்து** (*2015 Mina stampede*) 24 செப்டம்பர் 2015 அன்று, சவூதி அரேபியாவின் மக்கா மாகாணத்தில் உள்ள மினா எனுமிடத்தில் வருடாந்திர ஹஜ் யாத்திரையின்போது, ​​2,000 க்கும் மேற்பட்ட நபர்கள் இறந்த நிகழ்வைக் குறிக்கிறது. அவர்களில் பலர் மூச்சுத்திணறல் காரணமாகவோ அல்லது நசுக்கப்பட்டதன் காரணமாகவோ இறந்தனர். இது வரலாற்றில் மிக மோசமான ஹஜ் பேரழிவாக அமைந்தது. அமெரிக்க செய்தி நிறுவனமான அசோசியேட்டட் பிரெசு 2411 பேர் இறந்ததாக 10 திசம்பர் 2015 அன்று அறிவித்தது. அதே சமயம் *ஏஜென்ஸி பிரான்ஸ்-பிரஸ்* என்ற பத்திரிக்கை 2,236 பேர் இறந்ததாக 27 நவம்பர் 2015 அறிவித்தது. ஆனாலும் பாதிக்கப்பட்ட நாடுகள் வெளியிட்ட அறிக்கைகளின்படி குறைந்தது 2,431 உயிர்கள் பலியாகியுள்ளன. சவூதி அரேபியாவின் அரசாங்கம் இரண்டு நாட்களுக்குப் பிறகு 769 பேர் இறந்து போனதாகவும் 934 பேர் காயமடைந்ததாகவும் அதிகாரப்பூர்வமாக அறிவித்தது. இந்த புள்ளிவிவரங்கள் அடுத்த ஆண்டு ஹஜ் யாத்திரையின்வரை அதிகாரப்பூர்வமாக இருந்தன. மேலும் அவை புதுப்பிக்கப்படவில்லை. அதிக எண்ணிக்கையிலான பாதிக்கப்பட்டவர்கள் ஈரானைச் சேர்ந்தவர்கள். அதைத் தொடர்ந்து மாலி மற்றும் நைஜீரியா ஆகிய நாட்டைச் சேர்ந்தவர்களாக இருந்தனர்.

## விபத்து விவரம்
*சவூதி பொதுமக்கள் பாதுகாப்பு இயக்ககம்* வெளியிட்ட தகவலின்படி, உள்ளூர் நேரம் 9 மணியளவில் (06:00 UTC) 203, 204 எனும் தெருக்கள் சந்திக்கும் சந்திப்பில் இந்த விபத்து நடந்தது. பேரழிவிற்கான காரணம் இன்னும் சர்ச்சையில் உள்ளது. தூண்களை நோக்கிச் சென்ற புனிதப் பயணிகளின் எண்ணிக்கை திடீரென அதிகரித்ததன் காரணமாக பெருமளவில் கூட்ட நெரிசல் ஏற்பட்டது. மினா பேரழிவு பிராந்திய போட்டியாளர்களான சவுதி அரேபியா மற்றும் ஈரான் இடையே பதட்டங்களைத் தூண்டியது. சம்பவம் நடந்த நாளில் நடைபெற்ற செய்தியாளர் கூட்டத்தில், சவுதி உள்துறை அமைச்சக செய்தித் தொடர்பாளர் மன்சூர் அல்-துர்கி இந்த சம்பவம் தொடர்பான பெரும்பாலான பிரச்சினைகளுக்கு தீர்வு காண முயன்றார். விசாரணை நடந்து வருவதாகவும், கூட்ட நெரிசலுக்கான சரியான காரணம் இன்னும் கண்டறியப்படவில்லை என்றும் அவர் கூறினார்.

## பாதிப்பு விவரம்

## இதனையும் காண்க
* மெக்கா பாரந்தூக்கி விபத்து
## குறிப்புகள்

## மேற்கோள்கள்

## வெளி இணைப்புகள்

* Dead end 204 – Press TV documentary
* 

பகுப்பு:2015 விபத்துகள்
பகுப்பு:சவூதி அரேபியாவில் கூட்ட நெரிசல் விபத்துகள்
ஷாநவாஸ்

**ஷாநவாஸ்** என்றழைக்கப்படும் **முகம்மது காசிம் ஷாநவாஸ்** இராமநாதபுரம் மாவட்டம், நத்தம் (அபிராமம்) என்ற ஊரில் 1959 ல் பிறந்தவர். தற்போது சிங்கப்பூரில் வசித்து வருகிறார். உணவகத்தின் உரிமையாளர், கதையாசிரியர், பத்தி எழுத்தாளர், கட்டுரையாளர்,கவிஞர் என்ற பன்முகத்தன்மையுடன் சிங்கப்பூர் இலக்கிய வெளியில் செயல்படும் இவர் இந்திய, சீன, மலாய் உணவுக் கலாச்சாரம் சார்ந்த கட்டுரைகளைத் தொடர்ந்து எழுதி வருவதோடு சிங்கப்பூர் வாசகர் வட்டத்தின் ஒருங்கிணைப்பாளராகவும்,சிங்கப்பூர்  மாத இதழ் சிராங்கூன் டைம்ஸின் முதன்மை ஆசிரியராகவும் உள்ளார்.

## கல்வி
திருச்சி ஜமால் முகமது கல்லூரியில் வேதியியல் பிரிவில் இளங்கலைப் பட்டமும், மதுரை காமராஜர் பல்கலைக்கழகத்தில் அரசியல் மற்றும் பொது நிர்வாகத்துறையில் முதுகலைப்பட்டமும் பெற்றவர்.

## எழுத்துப்பணி
மத்திய அரசுத்துறையில் பணியாற்றிய போது கலை இலக்கியப் பணிமன்றம் மூலம் ஆரம்பித்த எழுத்துப் பணியைத் தொடர்ந்து வருகிறார். உயிரோசை, சிங்கப்பூர் கிளிஷே ஆகியவைகளில் பத்திக் கட்டுரைகள் எழுதி இருக்கிறார்.  வாதினி மாத இதழ், தங்கமீன் இணைய இதழ், சிங்கப்பூரிலிருந்து வெளிவரும் தமிழ்முரசு நாளிதழ், ஆஸ்திரேலியாவிலிருந்து வெளிவரும் தமிழ்முரசு வார இதழ்  ஆகியவைகளில் இவரின் படைப்புகள் வெளிவந்துள்ளன.

சிங்கப்பூரைக் களமாகக் கொண்டு வெளிவரும் தி சிராங்கூன் டைம்ஸ் மாத இதழின் முதன்மை ஆசிரியர்.

இவர் உயிரோசை இணைய இதழில் தொடராக எழுதிய “அயல்பசி” பத்தி எழுத்துகளை 2012 ம் ஆண்டிற்கான சிறந்த பண்பாட்டுக் கட்டுரையாக எஸ். ராமகிருஷ்ணன் தேர்வு செய்தார்.

சிங்கப்பூர் வாசகர் வட்டம் 2017 ம் ஆண்டு வெளியிட்ட “இடமும் இருப்பும்” என்ற சிறுகதைத் தொகுப்பின் தொகுப்பாசிரியராகவும் பணியாற்றியுள்ளார்.

## வெளிவந்துள்ள நூல்கள்
### கட்டுரைத் தொகுப்புகள்
* ஒரு முட்டை புரோட்டாவும், சாதா புரோட்டாவும்
* துண்டு மீனும், வன்முறைக் கலாச்சாரமும்
* அயல்பசி
* நனவு தேசம்
* காலச்சிறகு
### சிறுகதைத் தொகுப்பு
* மூன்றாவது கை
* ஒலி மூங்கில்
### கவிதைத் தொகுப்பு
* சுவை பொருட்டன்று

## பெற்றுள்ள விருதுகள்
* சிங்கப்பூர் இலக்கிய விருது 2014
* கரிகாலன் விருது 2015
* மு.கு.இராமச்சந்திரா நினைவுப்பரிசு
* சிங்கப்பூர் இலக்கிய விருது 2016 

## மேற்கோள்கள்

## வெளி இணைப்புகள்
* - ஷாநவாஸின் வலைப்பக்கம்
* சிங்கப்பூர் வாசகர் வட்டத்தில் ஜெயகாந்தன் நினைவலைகள், தினமலர்

பகுப்பு:சிங்கப்பூர் எழுத்தாளர்கள்
நரேந்திர மோதி பிரதமராக மேற்கொண்ட வெளிநாட்டுப் பயணங்கள்

நரேந்திர மோதி, **பிரதமராக மேற்கொண்ட வெளிநாட்டுப் பயணங்கள்** குறித்த தகவல்கள் இங்கு தொகுக்கப்பட்டுள்ளன.

## விவரம்
செப்டம்பர் 2015வரை, அவர் இருபத்து ஏழு வெளிநாட்டு பயணங்கள் மேற்கொண்டார்.

## மேற்கோள்கள்

## வெளியிணைப்புகள்
* ''Around the world with PM Narendra Modi''
* ''Modi's major foreign visits: what they yielded''

பகுப்பு:நரேந்திர மோதி
இந்திய மாநில மரங்களின் பட்டியல்

இந்திய மாநில மரங்களின் பட்டியல்

## மேலும் காண்க
* இந்திய மாநில மலர்களின் பட்டியல்
* இந்திய மாநில விலங்குகளின் பட்டியல்
* இந்திய மாநிலப் பறவைகள்
* இந்திய மாநிலங்களின் சின்னங்கள்

## References

## வெளி இணைப்புகள்
*Indian state trees
*Official flora and fauna of various states in India *On Biodiversity of India wiki*

பகுப்பு:தாவரவியல் பட்டியல்கள்
பகுப்பு:இந்தியப் பட்டியல்கள்
பகுப்பு:இந்திய மரங்கள்
யோர்ச் சோரா

**யோர்ச்-பியர் சோரா** (Georges-Pierre Seurat) (2 டிசம்பர் 1859 – 29 மார்ச் 1891), ஒரு பிரெஞ்சு பின்-உணர்வுப்பதிவுவாத ஓவியரும் ஒரு வரைஞரும் ஆவார்.

இவர் வரைபட ஊடகத்தைப் புதுமையாகக் கையாள்வதில் வல்லவர். பிரிப்பியம், புள்ளியியம் என்னும் இரு ஓவிய நுட்பங்களை உருவாக்கியவர் இவரே. "லா கிரான்டே ஜாட் தீவில் ஒரு ஞாயிற்றுக்கிழமை பின்னேரம்" என்னும் தலைப்பிட்ட இவரது பெரிய அளவு ஓவியம், புது உணர்வுப்பதிவுவாதம் என்னும் பாணியை உருவாக்கியதன் மூலம் நவீன ஓவியத்தின் திசையையே மாற்றியதுடன், 19 ஆம் நூற்றாண்டின் ஓவியத்துக்கான ஒரு சின்னமாகவும் விளங்கியது.

## மேற்கோள்

பகுப்பு:ஓவியர்கள்
பகுப்பு:1859 பிறப்புகள்
பகுப்பு:1891 இறப்புகள்
1602

**1602** (**[[ரோம எண்ணுருக்கள்|MDCII]]**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* பெப்ரவரி 2 (இயேசுவைக் கோவிலில் அர்ப்பணித்தல் இரவு) - சேக்சுபியரின் முதலாவது படைப்பு *பன்னிரண்டாம் இரவு* இலண்டனில் அரங்கேறியது.
* மார்ச் 20 - ஐக்கியக் கிழகிந்தியக் கம்பனி ஆம்ஸ்டர்டம் நகரில் நிறுவப்பட்டது.
* சூன் - ஜேம்சு லான்காஸ்டரின் பிரித்தானியக் கிழக்கிந்தியக் கம்பனியின் கப்பல்தொகுதி ஆச்சின் நகரை (இன்றைய ஆச்சே, சுமாத்திரா) வந்தடைந்தது.
* உருசியப் பஞ்சம் (1601–1603) தொடர்ந்தது.
* போர்த்துக்கீசர் பகுரைனில் இருந்து வெளியேற்றப்படனர்.
* பாரசீகமும் எசுப்பானியாவும் கூட்டுச் சேர்ந்து உதுமானியப் பேரரசுடன் போரை அறிவித்தன.
* ஒல்லாந்தர் முதற்தடவையாக இலங்கைக்கு வருகை தந்தனர். டச்சுக் கடற்படை அதிகாரி யோரிசு ஸ்பில்பெர்கன் இலங்கை மன்னனுக்கு ஒரேஞ்சு இளவரசரின் நட்பைத் தெரிவித்தார்.

## பிறப்புகள்

## இறப்புகள்
* ஆகத்து 12 - அபுல் ஃபசல், பேரரசர் அக்பரின் அரசியல் ஆலோசகர் (பி. 1551)

## மேற்கோள்கள்

## 1602 நாட்காட்டி
புரி ஜோத்பூர் விரைவு ரயில்

**புரி ஜோத்பூர் விரைவு ரயில்சேவை** இந்திய ரயில்வேயின், கிழக்குக் கடற்கரை ரயில்வே பிரிவிற்கு உட்பட்ட ரயில்சேவை ஆகும். இது 18473, 18474 ஆகிய வண்டி எண்களுடன் செயல்படுகிறது. இது இந்தியாவிலுள்ள புரி நகரத்துக்கும், ஜோத்பூர் சந்திப்பிற்கும் இடையே இயக்கப்படுகிறது.

## வண்டி எண்

18473 என்ற வண்டி எண்ணுடன் புரி முதல் ஜோத்பூர் சந்திப்பு வரையிலும், 18474 என்ற வண்டி எண்ணுடன் ஜோத்பூர் சந்திப்பு முதல் புரி வரையிலும் செயல்படுகிறது. இதன் மூலம் ஒடிசா, சத்தீஸ்கர், மகாராஷ்டிரா, மத்திய பிரதேசம் மற்றும் ராஜஸ்தான் போன்ற மாநிலங்களுக்கு தனது ரயில்சேவையினை புரிகிறது.

## வழிதடமும் நிறுத்தங்களுக்கான நேரமும்

## வண்டி எண் 18473

இது புரி பகுதியில் இருந்து, ஜோத்பூர் சந்திப்பு வரை செயல்படுகிறது. மணிக்கு சராசரியாக 52 கிலோ மீட்டர் வேகத்தில் சுமார் 2437 கிலோ மீட்டர் தொலைவினை 46 மணி நேரம் மற்றும் 30 நிமிடங்களில் கடக்கிறது. இது புரி மற்றும் ஜோத்பூர் சந்திப்பு ஆகியவற்றிற்கு இடைப்பட்ட 323 ரயில் நிறுத்தங்களில் 41 நிறுத்தங்களை மட்டுமே கொண்டிருக்கிறது. புறப்படும் நேரத்தில் கிட்டத்தட்ட 2 நிமிடங்கள் தாமதத்தினையும், சென்றடையும் நேரத்தில் 43 நிமிடங்கள் தாமதத்தினையும் கொண்டுள்ளது.

## வண்டி எண் 18474

இது ஜோத்பூர் சந்திப்பில் இருந்து புரி பகுதி வரை செயல்படுகிறது. மணிக்கு சராசரியாக 52 கிலோ மீட்டர் வேகத்தில் சுமார் 2437 கிலோ மீட்டர் தொலைவினை 46 மணி நேரம் 5 நிமிடங்களில் கடக்கிறது. ஜோத்பூர் சந்திப்பு மற்றும் புரி பகுதிகளுக்கு இடைப்பட்ட 323 ரயில் நிறுத்தங்களில் 39 நிறுத்தங்களை மட்டுமே கொண்டிருக்கிறது. புறப்படும் நேரத்தில் கிட்டத்தட்ட சரியான நேரத்திலும், சென்றடையும் நேரத்தில் சராசரியாக ஒரு மணி 27 நிமிடங்கள் தாமதத்தினையும் கொண்டுள்ளது.

## குறிப்புகள்

பகுப்பு:இந்திய விரைவுவண்டிகள்
ஆழ்கடல் குன்றுகள்

**ஆழ்கடல் குன்றுகள்** *(Abyssal hill )* என்பவை கடலடிச் சமவெளியின் தரைப்பகுதியில் இருந்து மேலெழுந்து உருவான சிறிய குன்றுகளைக் குறிக்கும். பூமியின் மீது மிக ஏராளமாகக் காணப்படுகின்ற புவிப்புறக் கட்டமைப்புகள் இவைகளேயாகும். ஏறத்தாழ கடல்படுகைகளின் 30 சதவீதப் பரப்பில்  ஆழ்கடல் குன்றுகள் நிறைந்துள்ளன. ஓப்பீட்டளவில் ஒரு சில நூறு மீட்டர் உயரத்திற்கு விளிம்புகள் உயர்ந்துள்ள குன்றுகள் ஆழ்கடல் குன்றுகள் என வரையறுக்கப்படுகின்றன. சில நூறு மீட்டர் தொடங்கி சில கிலோமீட்டர்கள் வரைகூட இவற்றின் அகலம் விரிந்திருக்கின்றது. இத்தகைய ஆழ்கடல் குன்றுகள் நிறைந்துள்ள கடலடிச் சமவெளிப் பகுதிகள் ஆழ்கடல் குன்று பிரதேசங்கள் என அழைக்கப்படுகின்றன. எனினும் இப்பிரதேசங்களில் ஆழ்கடல் குன்று தனித்தோ சிறு குழுக்களாகவோ காணப்படலாம்.
 
பசிபிக் பெருங்கடலின் கடலடிச் சமவெளியில் அதிக அளவிளான ஆழ்கடல் குன்றுகள் காணப்படுகின்றன . இக்குன்றுகள் 50 மீட்டர் முதல் 300 மீட்டர் வரை உயரம், 2 முதல் 5 கிலோமீட்டர் அகலம் மற்றும் 10 முதல் 20 கிலோ மீட்டர் நீளம் வரையிலான அளவிற்கு பரந்து விரிந்துள்ளன. கிழக்குபசிபிக்கின் பக்கவாட்டில் இவைகள் பிளவிடை மேடுகளாகவும் பிளவிடை பள்ளங்களாகவும் உருவாகி காலப்போக்கில் ஆழ்கடல் குன்றுகளாக உருவாகியிருக்கலாம். அதிகப்படியாக உருவான மாக்மா குழம்பு நாளடைவில் பெருங்கடலின் புறவெளியாக மாறி முகடுகளாகவும் உயர்ந்திருக்கலாம்.
## மேற்கோள்கள்

பகுப்பு:கடலடிச் சம்வெளிகள்
பகுப்பு:பெருங்கடல் மற்றும் கடற்கரை நிலத்தோற்றங்கள்
பாண்டியர் நாணயவியல்

துவக்க கால  பாண்டியர் நாணயங்கள் செப்புச் சதுரங்களாக இருந்தன; அச்சு வார்ப்புக்களாக இருந்தன. ஒருபக்கத்தில் ஐந்து தனிப்பட்ட படிமங்கள் பதிக்கப்பட்டிருந்தன. பெரும்பாலும் யானையின் படிமமும் அழகூட்டப்பட்ட மீனும் இருந்தன. இத்தகைய நாணயங்கள் அவர்களது தலைநகராக விளங்கிய கொற்கையிலும் வடக்கு இலங்கையிலும் கண்டெடுக்கப்பட்டுள்ளன.  இச்செவ்வக நாணயங்களில் நந்தியும் சக்கரமும் இடம் பெற்றிருந்தன. இந்தச் ”சக்கரத்தில்” இரு கோடுகள் குறுகிய கோணத்தில் இருந்தன; முனை மேலாக இருந்தது.  இரண்டு குறுக்குக் கோடுகள் கோணத்தின் பக்கவாட்டில் இடப்பட்டிருந்தன. அனைத்து கோடுகளும் சின்னத்தின் கடைசியில் இணைந்தன. இத்தகைய சின்னங்களை அனுராதபுரத்தில் கால்நடைகளை அடையாளப்படுத்தப் பட்டன. வெளி கோடுகள் ஓர் வளையமாக முடிந்துள்ள சின்னங்களை இலங்கையின் வடக்கு மாகாணங்களில் காணலாம்.  இந்த நாணயங்களில் காணப்படும் சின்னம் பாண்டியர்களது மீன் சின்னமாக இருந்தது.

7வது-10வது நூற்றாண்டில் பாண்டிய இராச்சியம் மீண்டெழுந்தபோது ஒன்று அல்லது இரண்டு மீன்கள் கொண்ட சின்னமும் பாண்டிய எருதும் முதன்மையாக இருந்தன.  சில காலங்களில்  "சோழர் நிற்கும்  படிமமோ" அல்லது "சாளுக்கியர் பன்றி"யோ உடனிருந்தன. வெள்ளி, தங்க நாணயங்களில்  சமசுகிருதத்திலும்  பெரும்பாலான செப்பு நாணயங்களில்  தமிழிலும்  பதிக்கப்பட்டிருந்தன.
பாண்டியர் நாணயங்கள் துவக்க கால வடக்கு இலங்கையின் நாணயங்களுக்கு  முன்னோடியாக இருந்தன. சங்க கால பாண்டியர் நாட்டு நாணயங்கள் கந்தரோடையிலும்  அனுராதபுரத்திலும் கண்டெடுக்கப்பட்டுள்ளன.


படிமம்:Coin Rectang BullA.JPG|செவ்வக நந்தி தேவர் நாணயம், இலங்கை
Image:Elephant fish coin1.JPG|யானையும் மீனும் உள்ள நாணயம், இலங்கை
படிமம்:Temple between hill symbols and elephant coin of the Pandyas Sri Lanka 1st century CE.jpg|இரு குன்றுகளுக்கிடையே கோவிலும் யானையும் பதித்த பாண்டியக் காசு, 1வது நூற்றாண்டு, இலங்கை, பிரித்தானிய அருங்காட்சியகம்


## மேற்சான்றுகள்

பகுப்பு:இந்திய வரலாற்றில் நாணயங்கள்
பகுப்பு:தமிழர் தொல்லியல்
பகுப்பு:தமிழ்நாட்டு வரலாறு
பகுப்பு:பாண்டியர்
பகுப்பு:தமிழ்நாட்டுப் பொருளாதார வரலாறு
F

thumb|Fஇன் வளைந்த வடிவங்களை எழுதும் முறை

**F** (**எவ்வு**) என்பது புதிய ஆங்கில நெடுங்கணக்கிலும் சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கிலும் ஆறாவது எழுத்து ஆகும். பதினறும எண் முறைமையில் F என்பது 15ஐக் குறிக்கும்.

## கணிதத்திலும் அறிவியலிலும்

இயற்கணிதத்தில், சார்பைக் குறிக்க f பயன்படுத்தப்படுகின்றது.

இயற்பியலில், விசையைக் குறிக்க F பயன்படுத்தப்படுகின்றது. கொள்ளளவத்தின் அலகான பரட்டின் குறியீடும் F ஆகும். வெப்பநிலையின் அலகான பரனைற்றின் குறியீடு °F ஆகும்.

வேதியியலில், புளோரினின் வேதிக் குறியீடு F ஆகும்.

## தொடர்புடைய எழுத்துகளும் ஒத்த வரியுருக்களும்

* : கொக்கியுடனான இலத்தீன் எழுத்து F
* : கிரேக்க எழுத்து தைகாமா
*₣ : பிரான்சியப் பிராங்கு

## மேற்கோள்கள்

## வெளியிணைப்புகள்
*

பகுப்பு:இலத்தீன்
பிகாஜி காமா

**பிகாஜி ருஸ்தம் காமா** (Bhikaiji Rusto Cama) (24 செப்டம்பர் 1861 - 13 ஆகத்து 1936),  மும்பை மாகானத்தில் செல்வாக்கு மிக்க பார்சி  குடும்பத்தில் பிறந்த இந்திய விடுதலைப் போராட்ட வீராங்கனை ஆவார். பிறர்க்கென உழைக்கும் கோட்பாட்டினை உடையவர். இந்திய விடுதலை போராட்டதற்கு உதவியாக ஜெர்மனி, பிரான்சு போன்ற நாடுகளுக்கு சென்று ஆதரவு திரட்டியவர். மேடம் பிகாஜி 3 ஆகத்து 1885ல், வழக்கறிஞர் ருஸ்தம் கே. ஆர். காமாவை மணந்தார். உடல்நிலையை சீர்படுத்த 1902இல் இலண்டனுக்கு சென்றார். இலண்டனில் பல இந்திய தலைவர்களை சந்தித்தார். அங்கிருந்தபடியே இந்திய விடுதலைப் புரட்சியாளர்களுக்கு உதவினார் .

இந்திய கொடியை வெளிநாட்டு மண்ணில் முதல் முதலில், 22ஆம் நாள் அகஸ்டு 1907ல் ஜெர்மனியில் ஏற்றினார்.

## இந்தியாவிற்கு புதிய கொடியை அறிமுகம் செய்தல்

விடுதலை அடையப் போகும் இந்தியாவிற்கென்று புதிய கொடியை உருவாக்கினார் மேடம் காமா. மேலே, பச்சை வண்ணப் பட்டையில், இந்திய மாநிலங்களை குறிக்கும் வகையில் எட்டு மலர்ந்த தாமரைகள் பொறிக்கப்பட்டிருந்தன. நடுவில் மஞ்சள் நிற பட்டையில், வந்தே மாதரம் என, தேவநாகரி வரி வடிவில், எழுதப்பட்டிருந்தது. அடியில், சிவப்பு நிறப் பட்டையில், இந்து - முஸ்லிம் ஒற்றுமையை வலியுறுத்தும், பிறை சந்திரனும், சூரியனும் இடம் பெற்றிருந்தன.  இக்கொடி இன்றும் பூனாவில் உள்ள மராத்தா பொது நூலகத்தில் பொதுமக்கள் பார்வைக்கு வைக்கப்பட்டுள்ளது. மேடம் காமா, இந்திய மண்ணில் 13 ஆகத்து 1936இல் உயிர்நீத்தார்.

பிகாஜி ருஸ்தம் காமாவின் நினைவை பாராட்டு விதமாக இந்திய அரசின் அஞ்சல் துறை அவரது உருவம் தாங்கிய அஞ்சல் தலையை 26 சனவரி 1962இல் வெளியிட்டது.

## மேற்கோள்கள்


## வெளி இணைப்புகள்
*  Bhikaiji Rustom Cama காணொளி காட்சி

பகுப்பு:பார்சி மக்கள்
பகுப்பு:இந்திய விடுதலைப் போராட்ட வீராங்கனைகள்
பகுப்பு:இந்திய அரசியல்வாதிகள்
பகுப்பு:இந்திய விடுதலைப் போராட்ட வீரர்கள்
பகுப்பு:1861 பிறப்புகள்
பகுப்பு:1936 இறப்புகள்
மினூ மசானி

**மினூ மசானி** அல்லது  **மினோசர் ருஸ்தம் மசானி** அல்லது **எம். ஆர். மசானி** (Minocher Rustom or  Minoo Masani)  (20 நவம்பர் 1905 – 27 மே 1998) இந்தியாவின் மும்பை மாகாணத்தில் பிறந்த பார்சி சமூக இந்திய அரசியல்வாதியும், இராசகோபாலாச்சாரி மற்றும் என். ஜி. ரங்காவால்
துவக்கப்பட்ட  சுதந்திரா கட்சியின் தலைவர்களில் ஒருவரும் ஆவார். எம். ஆர். மசானி ராஜ்கோட் நாடாளுமன்ற தொகுதியிலிருந்து, மூன்று முறை இந்திய நாடாளுமன்ற மக்களவைக்குத் தேர்ந்தெடுக்கப்பட்டவர்.

இலண்டனில் சட்டப்படிப்பு முடித்தவர். இந்திய விடுதலை இயக்கங்களில் பங்கு கொண்டவர். மினூ மசானியின் பொது வாழ்க்கை, மும்பை மாநகர் மன்ற மேயராக 1943இல் தேர்வு செய்ததன் மூலம் துவங்கியது. அதே ஆண்டில் மும்பை மாகான சட்டமன்ற உறுப்பினராக தேர்வு செய்யப்பட்டார். 1960ஆம் ஆண்டில் சுதந்திரா கட்சியில் இணைந்து 
இந்திய தேசிய காங்கிரசு கட்சிக்கு எதிராக நாடாளுமன்றத்தில் முழங்கியவர்.

மினூ மசானி 92வது அகவையில் மும்பையில் உயிர் நீத்தார்.

## எழுதிய நூல்கள்
எம். ஆர். மசானி எழுதிய முதல் ஆங்கில நூலான  *Our India*  என்ற நூலை, இந்திய விடுதலைக்கு முன்னர் கல்லூரிகளில் பாட நூலாக வைக்கப்பட்டு இருந்தது.. எழுதிய பிற ஆங்கில நூல்கள்;
* *Our India* (1940)
* *Socialism Reconsidered* (1944)
* *Picture of a Plan* (1945)
* *A Plea for a Mixed Economy* (1947)
* *Our Growing Human Family* (1950)
* *Neutralism in India* (1951)
* *The Communist Party of India: A Short History* (1954)
* *Congress Misrule and Swatantra Alternative* (1967)
* *Too Much Politics, Too Little Citizenship* (1969)
* *Liberalism* (1970)
* *The Constitution, Twenty Years Later* (1975)
* *Bliss was it in that Dawn ...* (1977)
* *Against the tide* (1981)
* *We Indians* (1989)

## ஆதார நூற்பட்டியல்
* 

## மேற்கோள்கள்

## வெளி இணைப்புகள்
*  தன் வரலாறு
* Profile in the Indian Liberal Group website

பகுப்பு:1905 பிறப்புகள்
பகுப்பு:1998 இறப்புகள்
பகுப்பு:பார்சி மக்கள்
பகுப்பு:குஜராத் மக்கள்
பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:இந்திய எழுத்தாளர்கள்
பகுப்பு:இந்திய விடுதலைப் போராட்ட வீரர்கள்
பகுப்பு:மாநிலங்களவை உறுப்பினர்கள்
பகுப்பு:எழுவரல் அரசியல்வாதிகள்
பகுப்பு:இந்திய ஆங்கில எழுத்தாளர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்
வெள்ளி உற்பத்தி செய்யும் நாடுகளின் பட்டியல்

**வெள்ளி உற்பத்தி செய்யும் நாடுகளின் பட்டியல்** *(List of countries by Silver production)* என்ற இப்பட்டியலில் அமெரிக்க புவியியல் அளவைத் துறையின் 2013 ஆம் ஆண்டின் தரவுகள் அடிப்படையாக எடுத்துக் கொள்ளப்பட்டுள்ளன.

## Countries

## மேற்கோள்கள்

வெள்ளி
பகுப்பு:வெள்ளி (தனிமம்)
துத்தநாகம் உற்பத்தி செய்யும் நாடுகளின் பட்டியல்

**[[துத்தநாகம்]] உற்பத்தி செய்யும் நாடுகளின் பட்டியல்** (List of countries by zinc production) என்ற இப்பட்டியலில் அமெரிக்க புவியியல் அளவைத் துறையின் 2009 ஆம் ஆண்டின் தரவுகள் அடிப்படையாக எடுத்துக் கொள்ளப்பட்டுள்ளன.

## மேற்கோள்கள்
	

துத்தநாகம்
பகுப்பு:துத்தநாகம்
லா கிரான்டே ஜாட் தீவில் ஒரு ஞாயிற்றுக்கிழமை பின்னேரம்

**லா கிரான்டே ஜாட் தீவில் ஒரு ஞாயிற்றுக்கிழமை பின்னேரம்** (பிரெஞ்சு: Un dimanche après-midi à l'Île de la Grande Jatte) என்பது, யோர்ச் சோரா என்னும் பிரான்சிய ஓவியரால் வரையப்பட்ட ஒரு புகழ் பெற்ற ஓவியம். இது புள்ளியியம் (pointillism) என்னும் ஓவியப் பாணியின் எடுத்துக்காட்டும் ஆகும்.

## பின்னணி
1879ல் யோர்ச் சோரா பிரெஞ்சுப் படையில் ஒரு படைவீரராக இணைந்தார். 1880ல் அங்கிருந்து திரும்பிவிட்டார். பின்னர் பாரிசில் ஒரு சிறிய ஓவிய வேலைத்தலம் ஒன்றைத் தொடங்கினார். 1883ல் தனது ஆக்கங்களை முதன் முதலாக மக்கள் பார்வைக்கு வைத்தார். அடுத்த ஆண்டு *லா கிரான்டே ஜாட் தீவில் ஒரு ஞாயிற்றுக்கிழமை பின்னேரம்* என்னும் ஓவியத்தை வரையத் தொடங்கினார். 1886ல், உணர்வுப்பதிவுவாதிகளுடன் சேர்ந்து இந்த ஓவியமும் காட்சிக்கு வைக்கப்பட்டது. இந்த ஓவியத்துடன், சோரா, உணர்வுப்பதிவுவாதத்தின் புதிய வடிவமான புது-உணர்வுப்பதிவுவாதத்தின் முன்னோடியாக ஏற்றுக்கொள்ளப்பட்டார்.

## மேற்கோள்கள்
 

பகுப்பு:ஓவியங்கள்
கோழி கூவுது (2012 திரைப்படம்)

**கோழி கூவுது** 2012ஆம் ஆண்டில் கே. ரஞ்சித் இயக்கத்தில் வெளியான ஒரு இந்தியத் தமிழ்த் திரைப்படமாகும். அசோக், சிஜா ரோஸ், போஸ் வெங்கட், ரோகிணி ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு ஈ. எஸ். ராம்ராஜ் இசையமைத்திருந்தார். இத்திரைப்படம் 2012 திசம்பர் 28 அன்று வெளியானது.

## நடிகர்கள்

## பாடல்கள்
இத்திரைப்படத்திற்கு ஈ. எஸ். இராம்ராஜ் இசையமைத்திருந்தார்.

## மேற்கோள்கள்

## வெளி இணைப்புகள்
* 
*Tamiltvshows.net
*Gallery.oneindia.in

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
திரிப்டேன்

**திரிப்டேன்** *(Triptane)* என்பது C7H16  என்ற மூலக்கூறு வாய்ப்பாடு கொண்ட ஒரு கரிம வேதியியல் சேர்மமாகும். இது 2,2,3 மும்மெத்தில்பியூட்டேன் (2,2,3-trimethylbutane) என்றும் அழைக்கப்படுகிறது. திரிப்டேனின் மூலக்கூறு அமைப்பு  (H3C-)3C-C(-CH3)2H. என்று அமைந்திருப்பதால் இதை ஒரு ஆல்க்கேன் எனலாம். குறிப்பாக மிகுந்த நெருக்கமான எப்டேன் ஒத்தபடிகள் அதிகக் கிளைகளாகவும் பியூட்டேனுடன் முதுகெலும்பாக ஒரே ஒரு கிளையும் இணைந்திருக்கும் ஆல்கேனாகும்.
பொதுவாக விண்பயண எரிபொருட்களில் இடிப்பு எதிர்ப்பு கூட்டுப்பொருளாக திரிப்டேன் பயன்படுதப்படுகிறது. 

## மேற்கோள்கள்

பகுப்பு:நீரகக்கரிமங்கள்
பகுப்பு:ஆல்கேன்கள்
தைட்டானியம் உற்பத்தி செய்யும் நாடுகளின் பட்டியல்

**[[தைட்டானியம்]] உற்பத்தி செய்யும் நாடுகளின் பட்டியல்** *(List of countries by titanium production)* என்ற இப்பட்டியலில் 2010 – 2013 ஆண்டுகளில் உற்பத்தி செய்யப்பட்ட நுரைம தைட்டானியத்தின் அளவுகளின் அடிப்படையில் நாடுகள் தரம் பிரிக்கப்பட்டுள்ளது. மெட்ரிக் டன்களில் உள்ள தரவுகள் அமெரிக்க புவியியல் அளவைத் துறையின் அளவீடுகளாகும்.

## மேற்கோள்கள்

தைட்டானியம்
பகுப்பு:தைட்டானியம்
பெர்கன் கவுண்ட்டி, நியூ செர்சி

**பெர்கன் கவுண்ட்டி, நியூ செர்சி**, ஐக்கிய அமெரிக்க நாட்டிலுள்ள நியூ செர்சி மாகாணத்தில் உள்ள, மிக அதிக மக்கட்தொகை கொண்ட கவுண்ட்டியாகும். 2014-ஆம் ஆண்டின் கணக்கெடுப்பின்படி, சுமார் 933,572, நபர்கள் இங்கு வசிக்கின்றனர். இது 2010-ஆம் ஆண்டின் மக்கட்தொகையான 905,116 -ஐ விட 3.1% அதிகமாகும். 2000-களில் 884,118-ஆக இருந்தது குறிப்பிடத்தக்கது.] நியூ செர்சி மாகாணத்தின் வடகிழக்கு மூலையில் அமைந்துள்ள இப்பகுதி, நியூயார்க் நகரத்தையொட்டி அமைந்துள்ளது. மன்ஹாட்டானிலிருந்து நேரே வாசிங்க்டன் பாலம் அருகிலும் உள்ளது.

## வானிலை
பெர்கன் கவுண்ட்டி, சனவரியில் மிகுந்த குளிர்ந்த பகுதியாகவும், 26.6&nbsp;°F / -3&nbsp;°C. இது கடற்கரையோரமாக அமைந்துள்ளதால் பிற நியூ செர்சி பகுதிகளை விட இங்கு சற்று வெப்பம் குறைந்தே காணப்படுகிறது. 2,400 முதல் 2,800 மணி நேரம் வரை வெயில் இங்கு வருகிறது.

அண்மைக்காலங்களில், பொதுவாக சனவரியில் குறைந்தபட்சமாக  முதல் சூலையில் அதிகபட்சமாக  வரையிலும் உள்ளது. மிகக்குறைந்த அளவாக  1934-ம் ஆண்டு பிப்ரவரியிலும், மிக அதிகமாக  சூலை 1936-லும் பதிவானது.  முதல்  வரை அளவிலும் மழை பொழியும்.

## மக்கட்தொகை
கொரியா, இந்தியா, இத்தாலி, இரசியா, பாலிசு, சீனம், சப்பான், ஈரான், உள்ளிட்ட பல்வேறு நாடுகளில் இருந்தும் இசுலாமியர்கள், யூதர்கள், பல்கானியர்கள், இலத்தீனைச் சேர்ந்தவர்கள் என்ற பல்வேறு தரப்பட்ட மக்கள், பெர்கன் கவுண்ட்டியில் வாழ்ந்து வருகின்றனர்.

#### ஒரே பாலின தம்பதிகள்
அக்டோபர் 21, 2013-ம் ஆண்டில் முறையாக ஒரே பாலின தம்பதிகளுக்கு அனுமதி வழங்கு முன்பே
2010-ம் ஆண்டின் கணக்கின்படி ஒரே பாலினத்தைச் சார்ந்த சுமார் 160 தம்பதிகள் இங்கு வசிக்கின்றனர்.

## மேற்கோள்கள்

பகுப்பு:நியூ ஜெர்சி
அங்கப்பா கலை அறிவியல் கல்லூரி

**அங்கப்பா கலை அறிவியல் கல்லூரி** இந்தியாவின் தமிழ்நாட்டில் கோயம்புத்தூர் மாவட்டத்தில் உள்ள தனியார் கலை அறிவியல் கல்லூரியாகும். 1997ஆம் ஆண்டில் டி. வி. அங்கப்பன் என்பவரால் தொடங்கப்பட்ட இக்கல்லூரி, பாரதியார் பல்கலைக்கழகத்தின் இணைப்புக் கல்லூரியாக விளங்கி வருகிறது. இக்கல்லூரி, கலை அறிவியல் பாடங்களில் இளநிலைப் பட்டங்களையும், முதுகலைப் பட்டங்களையும் வழங்கி வருகிறது.
## அமைவிடம்
அங்கப்பா கலை அறிவியல் கல்லூரியானது, கோயம்புத்தூர் - பொள்ளாச்சி சாலையில் சீரபாளையத்தில் அமைந்துள்ளது.

## இதனையும் காண்க
* கோயம்புத்தூர் மாவட்டத்திலுள்ள கல்வி நிலையங்கள்

## மேற்கோள்கள்

பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்‎
பகுப்பு:கோயம்புத்தூர் மாவட்டக் கலை மற்றும் அறிவியல் கல்லூரிகள்
பகுப்பு:பாரதியார் பல்கலைக்கழக இணைவுக்கல்லூரிகள்
கேஜி கலை அறிவியல் கல்லூரி

**கேஜி கலை அறிவியல் கல்லூரி ** (**KG-CAS**) என்பது 2005-ஆம் ஆண்டில் இந்தியாவின் கோயம்புத்தூரில் தொடங்கப்பட்ட கலை அறிவியல் கல்லூரியாகும். இது பாரதியார் பல்கலைக்கழகத்தின் இணைப்புக் கல்லூரியாக விளங்கி வருகிறது. இக்கல்லூரி, கேஜிஐஎஸ்எல் அறக்கட்டளைக்கு சொந்தமான கலை அறிவியல் கல்லூரியாகும். இளநிலைப் படிப்புகளையும், முதுகலைப் படிப்புகளையும் வழங்கி வருகிறது.

## இதனையும் காண்க
* கோயம்புத்தூர் மாவட்டத்திலுள்ள கல்வி நிலையங்கள்

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம் 
*KG College of Arts and Science
* Dr G Bakthavathsalam Academic Scholarship Foundation 
* KGISL - IT services provider
* KGiSL Institute of Information Management 

பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்‎
பகுப்பு:கோயம்புத்தூர் மாவட்டக் கலை மற்றும் அறிவியல் கல்லூரிகள்
பகுப்பு:பாரதியார் பல்கலைக்கழக இணைவுக்கல்லூரிகள்
2015 ரக்பி உலகக்கிண்ணம்

**2015 ரக்பி உலகக்கிண்ணம்** (2015 Rugby World Cup) 8வது ரக்பி உலகக்கிண்ணம் ஆகும். இது தற்போது இங்கிலாந்தில் நடைபெற்று வருகின்றது. இவ்வுலகக்கிண்ணப் போட்டிகள் 18 செப்டம்பர் 2015 அன்று ஆரம்பமாகியதுடன் 31 ஒக்டோபர் 2015 வரை நடைபெறவுள்ளது. ட்வுக்கிங்காம் அரங்கத்தில் இவ்வுலகக்கிண்ண இறுதிப்போட்டி இடம்பெறும். சூலை 2009 அன்று இவ்வுலகக்கிண்ணப் போட்டியை இங்கிலாந்தில் நடத்துவதற்கு முடிவு செய்யப்பட்டது. இவ்வுலகக்கிண்ணப் போட்டியில் இருபது நாடுகளைச்சேர்ந்த அணிகள் பங்குபற்றுகின்றன. அவற்றும் 12 அணிகள் 2011 ஆம் ஆண்டு நடைபெற்ற ரக்பி உலகக்கிண்ணப் போட்டியின் மூலம் தெரிவுசெய்யப்பட்டவை. ஏனைய 8 அணிகளும் பிரதேச சுற்றுப்போட்டிகள் மூலம் தெரிவுசெய்யப்பட்டன.

## மேற்கோள்கள்

பகுப்பு:2015 ரக்பி உலகக்கிண்ணம்
மதுரை டேராடூன் விரைவுத் தொடருந்து

மதுரை டேராடூன் அதிவிரைவு ரயில்சேவை, இந்திய ரயில்வேயின் தெற்கு ரயில்வே பிரிவினால் இயக்கப்படும் ரயில்சேவை ஆகும். இது மதுரை சந்திப்பு மற்றும் டேராடூன் ஆகிய பகுதிகளுக்கு இடையே செயல்படுகிறது.

## வண்டி எண்

12687 என்ற வண்டி எண்ணுடன் மதுரை சந்திப்பில் இருந்து டேராடூனுக்கும், 12688 என்ற வண்டி எண்ணுடன் டேராடூனில் இருந்து மதுரை சந்திப்பிற்கும் இது செயல்படுகிறது. இந்த ரயில்சேவையின் மூலம், தமிழ்நாடு, ஆந்திர பிரதேசம், மகாராஷ்டிரா, மத்திய பிரதேசம், டெல்லி, உத்திர பிரதேசம் மற்றும் உத்ரகாண்ட் ஆகிய மாநிலங்களை இணைக்கிறது. இதற்கு முன்னால் இந்த ரயில்சேவை சென்னை சென்ட்ரல் ரயில்நிலையம் வரை மட்டுமே செயல்பட்டது. பிறகு, மதுரை சந்திப்பு வரை இதன் இலக்கு நீட்டிக்கப்பட்டது.

## வழிப்பாதை மற்றும் நிறுத்தங்களுக்கான நேரங்கள்

## வண்டி எண் 12687
இது மதுரை சந்திப்பில் இருந்து டேராடூன் வரை செயல்படுகிறது. மணிக்கு சராசரியாக 57 கிலோ மீட்டர் வேகத்தில் சுமார் 3086 கிலோ மீட்டர் தொலைவினை 53 மணி நேரம் மற்றும் 25 நிமிடங்களில் கடக்கிறது. இது மதுரை சந்திப்பு மற்றும் டேராடூன் ஆகியவற்றிற்கு இடைப்பட்ட 468 ரயில் நிறுத்தங்களில் 28 நிறுத்தங்களை மட்டுமே கொண்டிருக்கிறது. புறப்படும் நேரத்தில் கிட்டத்தட்ட 16 நிமிடங்கள் தாமதத்தினையும், சென்றடையும் நேரத்தில் ஒரு மணி நேரம் மற்றும் 27 நிமிடங்கள் தாமதத்தினையும் கொண்டுள்ளது.

## வண்டி எண் 12688
இது டேராடூனில் இருந்து மதுரை சந்திப்பு வரை செயல்படுகிறது. மணிக்கு சராசரியாக 57 கிலோ மீட்டர் வேகத்தில் சுமார் 3086 கிலோ மீட்டர் தொலைவினை 54 மணி நேரத்தில் கடக்கிறது. இது டேராடூன் மற்றும் மதுரை சந்திப்பு ஆகியவற்றிற்கு இடைப்பட்ட 468 ரயில் நிறுத்தங்களில் 29 நிறுத்தங்களை மட்டுமே கொண்டிருக்கிறது. புறப்படும் நேரத்தில் கிட்டத்தட்ட சரியான நேரத்திலும், சென்றடையும் நேரத்தில் 59 நிமிடங்கள் தாமதத்தினையும் கொண்டுள்ளது.

## குறிப்புகள்

பகுப்பு:இந்திய விரைவுவண்டிகள்